text: Iluec a laissié son cheval.
   Par les degrez s'en vint aval.
   Moult noble lieu par tout trouva.
   Tant ala de çà et de là
   Qu'il est venus en une sale
   Qui n'estoit ne laide ne sale,
   Mais moult bele et nouviau jonchié.
   Une table y avoit drecié
   D'yvoire à pierres de cristal.
   Tout si fait furent li hestal.
   Très blanche nape ot desus mise
   Ouvrée de diverse guise.
   Sor l'un cor de la table avoit
   À mengier kan k'il convenoit,
   Et sor l'autre coron à destre
   Ot vin si bon que vins pot estre,
   En pos d'or et hanas autés.
   Viande et vin i ot assés.
  